Għalkemm il-pjanti kollha tal-lavender huma nattivi għall-Mediterran, hemm ħafna varjetajiet li joffru għażla vasta ta' żminijiet ta' fjorituri, kuluri, forom ta' fjuri u daqsijiet. Iż-żmien tal-fjoritura jista' jvarja drastikament bejn postijiet differenti, fejn lavender waħda tiffjorixxi fil-bidu ta' Ġunju, 20 mil biss 'il bogħod tista' tkun ferm differenti. Kuntrarju għall-isem, mhux il-lavender kollha huma vjola. Hemm minnhom li jkunu f'kuluri sbieħ oħra bħal vjola fil-blu, rose, roża ċar, bojod, u saħansitra sofor. Il-weraq jista' jvarja wkoll fil-forma u fil-kulur. Il-lavender hija pjanta li ddum għal diversi snin taħt kundizzjonijiet tajba. Minħabba l-oriġini Mediterranja tagħha, il-lavender tħobb ix-xemx u l-ħamrija niexfa. Jekk il-lavender tiegħek ma tkunx qed tikber sew, x'aktarx minħabba ilma żejjed, wisq dell u livelli għoljin ta' umdità. Minbarra li jeħtieġu x-xemx, bħal ħafna pjanti mkabbra għaż-żjut essenzjali tagħhom, importanti li żżomm kontroll ta' kemm tuża fertilizzant. Il-lavender tippreferi ħamrija niexfa allura jekk tuża potting mix tradizzjonali, kun żgur li ż-żifna ftit ramel għad-drenaġġ. Saqqi l-pjanta tal-lavender tiegħek regolarment matul l-ewwel staġun tat-tkabbir tagħhom. Iżbor il-pjanta kull sena immedjatament wara l-fjur. Il-pjanta tal-lavender fiha ammont żgħir ta' kompost imsejjaħ linalool, li huwa tossiku kemm għall-klieb kif ukoll għall-qtates. Il-linalool jinstab f'konċentrazzjonijiet żgħar, u rarament jikkawża problemi. Il-problemi jinqalgħu biss jekk l-annimal domestiku jibla' kwantità kbira ħafna ta' lavender. Illum, il-lavender hija meqjusa iktar minn sempliċiment pjanta fragranti. Kif jirriżulta, dan il-ħwawar jintuża wkoll komunement għal benefiċċji mediċinali u terapewtiċi. Dawn huma uħud mill-benefiċċji għas-saħħa li tista' tikseb bl-użu tal-lavender: Tista' tgħin biex torqod aħjar Tista' tgħin biex titratta tbajja fil-ġilda Tista' toffri rimedju naturali għall-uġigħ Tista' tbaxxi l-livell tal-pressjoni fid-demm Tista' ttaffi s-sintomi tal-ażma Tista' tnaqqas il-fwawar tal-menopawsa Tgħin kontra t-tkabbir tal-fungu Tgħin fit-tkabbir tax-xagħar Riċerka turi li r-riħa tagħha tħalli effett pożittiv anki psikoloġikament għaliex tgħin biex tirrilassa u tnaqqas l-ansjetà, dipressjoni u n-nervi #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Roxanne Gauci Taliana Kontributriċi